Åkra nye kirke

Åkra kirke er en kirke som ligger i Åkrehamn på Karmøy. Åkra nye kirke ble vigslet i 1985 av biskop Sigurd Lunde. Kirken er en arbeidskirke og har et bruksareal på 1 600 kvadratmeter. I kirkeskipet er det rom for 430, i tillegg til dette kan man åpne inn til menighetssalen etter behov. Altertavlen er en 8 meter høy og 4 tonn tung glasstruktur med flere symbolske momenter som peker på ulike deler av den kristne tro. Under denne er Jesus på korset hogd i tre. Det er denne treskulpturen som holder altertavlen oppe og har av dette både funksjonell og symbolsk verdi. Referanser Eksterne lenker (no) «Åkra nye kirke». Kirkesøk. Den norske kirke. Åkra menighet